Document ID: 32009D0086

ODLOČBA KOMISIJE
z dne 28. januarja 2009
o potrditvi obračunov plačilnih agencij Avstrije, Belgije in Nemčije v zvezi z izdatki, ki jih financira Evropski kmetijski sklad za razvoj podeželja (EKSRP) za proračunsko leto 2007
(notificirano pod dokumentarno številko C(2009) 420)
(Besedilo v francoskem, nemškem in nizozemskem jeziku je edino verodostojno)
(2009/86/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 33 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
Z Odločbo Komisije 2008/397/ES (2) so bili za proračunsko leto 2007 potrjeni obračuni vseh plačilnih agencij, razen avstrijske plačilne agencije „AMA“, belgijskih plačilnih agencij „ALV“ in „Région wallonne“, nemških plačilnih agencij „Baden-Württemberg“ in „Bayern“, grške plačilne agencije „OPEKEPE“, finske plačilne agencije „MAVI“ in portugalske plačilne agencije „IFAP“.
(2)
Po prejemu novih podatkov in po dodatnih preverjanjih lahko Komisija zdaj sprejme odločitev v zvezi z izdatki, ki jih financira Evropski kmetijski sklad za razvoj podeželja (EKSRP), o celovitosti, točnosti in verodostojnosti obračunov, ki so jih predložile avstrijska plačilna agencija „AMA“, belgijski plačilni agenciji „ALV“ in „Région wallonne“ ter nemški plačilni agenciji „Baden-Württemberg“ in „Bayern“.
(3)
V skladu s členom 30(2) Uredbe (ES) št. 1290/2005 ta odločba ne posega v poznejše odločitve Komisije, s katerimi se iz financiranja Skupnosti izločijo izdatki, ki niso bili izvedeni v skladu s predpisi Skupnosti -
SPREJELA NASLEDNJO ODLOČBO:
Člen 1
Obračuni avstrijske plačilne agencije „AMA“, belgijskih plačilnih agencij „ALV“ in „Région wallonne“ ter nemških plačilnih agencij „Baden-Württemberg“ in „Bayern“ v zvezi z izdatki, ki jih financira Evropski kmetijski sklad za razvoj podeželja (EKSRP), za proračunsko leto 2007 se potrdijo.
Zneski, ki se v okviru posameznih programov za razvoj podeželja v skladu s to odločbo izterjajo od posamezne države članice ali plačajo posamezni državi članici, vključno z zneski, ki izhajajo iz uporabe člena 33(8) Uredbe (ES) št. 1290/2005, so opredeljeni v Prilogi.
Člen 2
Ta odločba je naslovljena na Kraljevino Belgijo, Zvezno republiko Nemčijo in Zvezno republiko Avstrijo.
V Bruslju, 28. januarja 2009

Labels: 4
19
6
18
15